**SLOVENŠČINA – 11. in 12. 5. 2020**

**(2 uri)**

UTRJEVANJE PRISLOVOV

Še vedno nadaljujemo z utrjevanjem prislovov.

PONEDELJEK:

DZ str. 50.

Rešitve:

<https://www.devetletka.net/gradiva/slovenscina/6>

TOREK: Učni list (lahko ga natisneš ali pa rešuješ v zvezek; rešitve sledijo v sredo - ZOOM).

**UTRJEVANJE PRISLOVA**

1. **Naslednje besede vpiši v preglednico.**

zelišča, vsebovati, eterični, olje, vplivati, vonj, rastlina, pogosto, okus, danes, uvrščati, aromatičen, zdravilen, počasi, nadomeščati, zdravilo, laboratorij, kamilica, zlepa, vsepovsod, cvet, cveteti, spomladi, zlahka, pozimi, suh, lep, vreme, nabirati, zvečer, potem, posušiti, pravilen, posušen, dišati, dišava, zunaj, ven, poseben, prostor, čist, zračen, lani, zdoma

|  |  |  |
| --- | --- | --- |
| SAMOSTALNIKI | PRIDEVNIKI | GLAGOLI |
|  |  |  |

1. **Kot ste opazili, nekatere besede niste mogli razvrstiti nikamor. Sedaj jih razvrstite glede na to, kaj poimenujejo.**

|  |  |  |
| --- | --- | --- |
| KRAJ | ČAS | NAČIN |
|  |  |  |

1. **Besedne zveze zamenjaj s prislovi.**

na lep način – v zimi -

ta dan – med dopoldnevom -

v preteklem letu – tako, da molčiš -

na tem kraju – na večer -

v jutru – na grob način -

od doma –

1. **Prislovom napiši protipomenke.**

zjutraj –

zdaj –

zlepa -

dopoldne -

pogosto –

vedno -

1. **V podčrtanih besedah pobarvaj naglašen samoglasnik.**

Kupil si je lepo blago. V hribih je lepo.

Naložil si je težko breme. Prehlajena sem, zato težko govorim.

Alja ima močno voljo. Sonce je močno pripekalo.

Naročili smo toplo juho. Babica se mi je toplo nasmehnila.

Izrekel je grdo opazko. Grdo me je pogledal.

DODATNE NALOGE\* (Ko jih rešiš, mi jih pošlji, da jih pregledam).

**1. Povedi dopolni s prislovi kraja.**

Veverica skače \_\_\_\_\_\_\_\_\_\_\_\_\_\_ter \_\_\_\_\_\_\_\_\_\_\_\_\_\_\_\_\_\_. Mama ni pustila sina prav \_\_\_\_\_\_\_\_\_\_\_\_. Starši stanujejo \_\_\_\_\_\_\_\_\_\_\_\_\_\_, mi pa \_\_\_\_\_\_\_\_\_\_\_\_\_\_\_\_. Marjetko so povabili \_\_\_\_\_\_\_\_\_\_\_\_\_\_\_\_.

**2. Povedi dopolni s prislovi časa.**

\_\_\_\_\_\_\_\_\_\_ nas je obiskala teta. Najlepše je \_\_\_\_\_\_\_\_\_\_\_\_\_, ko vse zeleni. \_\_\_\_\_\_\_\_\_\_se kopamo, \_\_\_\_\_\_\_\_\_\_\_\_\_\_ pa pospravljamo poljske pridelke. \_\_\_\_\_\_\_\_\_\_\_\_\_morje ni toplo in zato so plaže prazne. \_\_\_\_\_\_\_\_\_\_\_\_\_ je lepo vreme, ne vem pa, kaj bo \_\_\_\_\_\_\_\_\_\_\_\_\_.

**3. Povedi dopolni s prislovi načina.**

Govoril je tako \_\_\_\_\_\_\_\_\_\_\_, da so marsikomu prišle solze v oči. Fant je \_\_\_\_\_\_\_\_\_\_\_ govoril mlajšim otrokom. Otroci so si \_\_\_\_\_\_\_\_\_\_ pripravljali skrivališče. \_\_\_\_\_\_\_\_\_\_ je zapiskalo.

**4. Zapiši prislove in določi njihovo vrsto.**

Metka je vstala zelo zgodaj. Sklenila je, da bo danes pripravila presenečenje za vso družino. Najprej je pripravila okusen zajtrk: pečena jajca s sirom in slanino. Počasi so k mizi prilezli vsi člani družine. Matic je gledal zaspano. Sestrica je bila zelo lačna in je hitro začela jesti. Oče je bil zunaj, a je rad prišel na zajtrk. Jedli so tiho, le starša sta se nemo spogledovala. Zunaj sije sonce, zato so dobre volje.

**5. Izberi pravilno napisane besede!**

(Napoti/Na poti) proti domu sta srečala prijateljico. Ves čas se jeziš (nato/na to) omaro; ali ti je (napoti/na poti)? Na začetku razlaga na dolgo in široko, (potem/ po tem) pa na hitro zaključi. (Po tem/Potem) filmu sledijo še zadnja današnja poročila. (Pozimi/Po zimi) je hladno. Imate počitnice tudi (pozimi/po zimi), ali samo poleti. (Po zimi/pozimi) pride pomlad.

1. **Katera izmed podčrtanih besed v paru povedi je prislov? Bodi pozoren na pomen in izgovor besed.**

Otroci so zapeli veselo pesmico. – Otroci so veselo zapeli pesmico.
Pismo je bilo lahko kot pero. – V življenju mu ni bilo lahko.
Grdo dejanje ni nikomur v ponos. – Grdo se je pošalil z mano.

1. **V vsaki vrsti prečrtaj besedo, ki ni prislov. Nato prislovom določi vrsto.**

dan, predvčerajšnjim, sinoči, zgodaj

notri, zunanji, ven, spodaj

mimogrede, počasi, žalostno, grem